EkBass/fiwiki-20250220-pages-articles huggingface dataset:
Tyrvään Pyhän Olavin kirkko (kirja)

Tyrvään Pyhän Olavin kirkko – Sata ja yksi kuvaa on vuonna 2010 ilmestynyt kirja, jossa esitellään Tyrvään Pyhän Olavin kirkon historia ja uudet kirkkomaalaukset ja niiden synty. Kirjan tekstin on kirjoittanut tyrvääläissyntyinen toimittaja Pirjo Silveri, jolle kirkko tuli tutuksi jo edellisen kirjan, talkootyötä käsittelevän Kirkonrakentajat : kaikkien aikojen talkoot Tyrväällä tekemisen yhteydessä. Kirkkomaalauksia esittelevä teos julkistettiin Sastamalassa Vanhan kirjallisuuden päivillä 3. heinäkuuta 2010. Kirkon sisätilojen maalausta Silveri seurasi jo taiteilijoiden valinnasta lähtien tehtävään kutsuttuna dokumentoijana.Erja Hyytiäinen, Tyrvään Pyhän Olavin kirkon sadan ja yhden kuvan tarina kiteytyi kirjaksi, Turun Sanomat, 13.6 2010 Taiteilijoiden valintaprosessi ei ollut helppo, sillä seurakunnalla oli oma näkemyksensä ja helsinkiläisillä asiantuntijoilla omansa. Lopulta seurakunta päätti kuitenkin tehdä valinnan itse ja valitsi tekijöiksi Kuutti Lavosen ja Osmo Rauhalan.Sisätilan maalari, vaikea valinta, Tyrvään Pyhän Olavin kirkko, s. 20–29 Silveri esittelee kirkon, sen sisätilojen suunnittelun ja myös itse taiteilijat ja heidän avustajansa.Riitta Saarinen, Pyhän Olavin lumoissa, Helsingin sanomat 2.7.2010 s. B 10 Sen jälkeen kun työt paljastettiin loppukesällä 2009, kirkkoon kävi tutustumassa puolentoista kuukauden aikana yli 40 000 vierasta, ja mielenkiinto jatkui seuraavana kesänä yhtä tiiviinä.Tyrvään Pyhän Olavin kirkkoa odottaa yleisöryntäys, Evl.fi Tyrvään Pyhän Olavin taiteet yksiin kansiin, Yle Kulttuuriuutiset Silverille kirkon saama suosio ei ollut yllätys. ==Lähteet== ==Aiheesta muualla== *Teoksen esittely kustantajan Kirjapajan sivustolla Luokka:Vuoden 2010 kirjat Luokka:Suomalaiset tietokirjat Luokka:Suomalaiset historian tietokirjat Luokka:Tyrvää
Pirjo Silveri

Pirjo Silveri (s. 1957 Tyrvää) on suomalainen toimittaja ja kirjailija. Silveri on suorittanut toimittajatutkinnon Tampereen yliopistossa. Hän on työskennellyt Aamulehdessä 1979–2004 ja ollut sen jälkeen freelance- toimittaja.Riitta Saarinen, Pyhän Olavin lumoissa, Helsingin Sanomat 2.7.2010 s. B 10. Silveri oli seuraamassa Tyrvään Pyhän Olavin kirkon kunnostustöitä ja maalausten tekemistä taiteilijoiden valinnasta ja suunnitteluvaiheesta alkaen. Hän on tehnyt kirjat sekä kunnostustalkoista että sisätilojen maalauksesta. ==Teokset== *Kirkonrakentajat – Kaikkien aikojen talkoot Tyrväällä, 2004 *Kauheeta yritystä. Puolivuosisataa mainonnan tekemistä Tampereella, 2009 *Tyrvään Pyhän Olavin kirkko – Sata ja yksi kuvaa, Kirjapaja, 2010 *Hyvvää! Sastamalan ruokaperinnekirja, Warelia 2019 *Kamarista kassaan, kassasta taloksi. Osuuspankin vuosisata Sastamalassa. 2022 ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Vuonna 1957 syntyneet Luokka:Elävät henkilöt
Messerschmitt P.1101

Messerschmitt Me P.1101 oli natsi-Saksan lopun aikana kehitetty suihkuhävittäjän prototyyppi, joka on vaikuttanut hyvin paljon ruotsalaiseen Saab 29 Tunnan -hävittäjään ja yhdysvaltalainen Bell X-5 on sen kopio.http://www.luft46.com/mess/mep1101.html Neuvostoliiton MiG-15-koneesen on väitetty kopioidun sen teknisiä ratkaisuja. == Tekniset tiedot == == Katso myös == *Luettelo saksalaisista lentokoneprojekteista, 1939–1945 == Lähteet == == Aiheesta muualla == *Messerschmitt Me P.1101 luft46.com-sivustolla P.1101 Luokka:Saksalaiset lentokoneprojektit, 1939–1945 Luokka:Saksalaiset hävittäjälentokoneet Luokka:1940-luvun hävittäjälentokoneet
Nuorallatanssijan kuolema eli kuinka Pete Q sai siivet

Nuorallatanssijan kuolema eli kuinka Pete Q sai siivet on Jukka Asikaisen, Arto Mellerin ja Heikki Vuennon kirjoittama, Arto af Hällströmin ohjaamana vuonna 1978 kantaesityksensä saanut suomalainen näytelmä. Musiikista vastasi Toni Edelmann ja Antti Hytti. Pete Q:sta tuli oman aikansa kultti-ilmiö ja se joutui myös kiivaan polemiikin kohteeksi. == Pete Q:n vaikutus Suomen teatterielämään == Näytelmä oli 1970-luvun lopun nuorelle suomalaiselle teatteripolvelle 1960-luvun Lapualaisoopperaa vastaava merkkipaalu. Pete Q:ssa uusi teatterisukupolvi teki pesäeron 1970-luvun alun teatterin valtavirtoihin: brechtiläiseen teatteriin ja marxilaisiin sosialistisen realismin ihanteisiin. Vaikka joukossa oli monia taistolaisliikkeessäkin mukana olleita nuoria teatterilaisia, Pete Q itsessään oli vailla ideologisia painolasteja. Sen kritiikin kohteena oli totalitarismi ilmansuunnista riippumatta. Myös kerronnan tapa poikkesi monessa suhteessa 1970-luvun alun ihanteista. == Suomen Kansan Teatteri == Vain tätä produktiota varten perustetun Suomen Kansan Teatterin esiintyjäkaarti oli etupäässä joukko nuoria teatterikoululaisia, joista moni sittemmin nousi teatterin, elokuvan ja televisioviihteen tähdiksi. Heitä olivat muun muassa Eija Ahvo, Kari Väänänen, Kari Heiskanen, Erkki Saarela, Markku Toikka, Vesa Vierikko ja Pirkka-Pekka Petelius. Merkittävää on myös että Pete Q:n tiimoilla toisensa kohtasivat useat niistä nuorista teatterintekijöistä jotka olivat seuraavalla vuosikymmenellä mukana luomassa Ryhmäteatterista yhden Suomen merkityksekkäimmistä näyttämöistä. == Nuorallatanssija == Esityksen nimessä mainitulla Nuorallatanssijalla tarkoitetaan taiteilija :en:Karl Wallendaa, jonka taltioitu putoaminen vuodelta 1978 näytettiin Pete Q:n esityksessä. __NOTOC__ Eija Ahvo – Esmeralda Kari Heiskanen – Pete Q Harri Hyttinen – Santarmipäällikkö Raila Leppäkoski – Phyllis Kissanainen Saara Markkanen – Rosalia Hannele Nieminen – Teresia Anna-Maija Ollikainen – Evangelina Jukka-Pekka Palo – Primo di Capo Kari Paukkunen – Egon Vernissa Pirkka-Pekka Petelius – Pukama Ari Piispa – Willehart Watussi Helena Ryti Erkki Saarela – Eversti Markku Toikka – Secondo Kari Väänänen – Ernest Haudankaivaja Vesa Vierikko – Levi Lion Heikki Vuento – Äkämä ==Katso myös== * Jumalan teatteri ==Lähteet== == Aiheesta muualla == * * == Kirjallisuutta == *Asikainen, Jukka. Pete Q : Jälkeenjääneet paperit. Otava, 1979. Luokka:Suomalaiset näytelmät
Salpausselän lukio

Salpausselän lukio oli Lahdessa sijainnut noin 400 opiskelijan luokaton lukio. Oppilaitoksessa noudatettiin valtakunnallista lukion tuntijakoa, mutta opiskelijat voivat valita myös liikuntapainotteisen linjan tai opiskella urheilulukiossa. Salpausselän yhteiskoulu perustettiin vuonna 1957. Vuonna 1975 koulu jakautui lukioksi ja peruskoulun yläasteeksi. Liikuntapainotteisena lukio toimi vuodesta 1976, liittyi urheilulukiokokeiluun vuonna 1990 ja vakinaistettiin yhdeksi Suomen 13 urheilulukiosta vuonna 1994. Lukion kieliohjelma oli laaja, ja ainoana paikkakunnan lukioista se tarjosi mahdollisuuden A-ranskan opiskeluun. Eri aineiden pakollisten ja syventävien kurssien lisäksi opiskelija voi valita soveltavia erikoiskursseja, kuten liikuntadiplomi-, luonnontuntemus-, lehtityö-, valokuvaus- ja projektikurssit. Keväällä 2011 koulu osallistui Stage-televisiosarjaan, jossa haettiin Suomen parasta koulumusikaalia. Koulu karsiutui kilpailusta ensimmäisenä. Salpausselän lukio ja Lahden lyseon lukio yhdistyivät vuonna 2014. Nykyinen nimi on Lahden lyseo. == Lähteet == == Aiheesta muualla == *Lukion kotisivut Suomen lukiot Päijät-Häme: Lahden seutu Erkko-lukio | Heinolan lukio | Hollolan lukio | Kannaksen lukio | Kärkölän lukio | Lahden lyseon lukio | Lahden yhteiskoulun lukio | Lahden Rudolf Steiner -koulu Mukkulan lukio | Nastopoli lukio | Padasjoen lukio | Salinkallion lukio | Salpausselän lukio | Sysmän yhteiskoulun lukio | Tiirismaan lukio | Vääksyn yhteiskoulu Luokka:Lahden lukiot
Ur (täsmennyssivu)

Ur, UR tai ur voi tarkoittaa: *Ur, historiallinen kaupunki Mesopotamiassa *Ur, kunta Ranskassa *Ur, oletettu arkeeisella kaudella muodostunut suurmanner *Ur, Stephen Kingin novelli *ur, urdun kieli (ISO 639-1) *Underground Resistance, Detroitilainen levy-yhtiö *Utbildningsradion, ruotsalainen opetusohjelmia televisiossa ja radiossa esittävä yhtiö
Primus Leppänen

Johan Primus Leppänen (12. toukokuuta 1872 Joensuu - 7\. tammikuuta 1934 Ruokolahti) oli suomalainen kuoronjohtaja, musiikinopettaja, sotilaskapellimestari, kanttori ja säveltäjä. Hän toimi kanttorina muun muassa Pitkässärannassa, Säkkijärvellä, Uudessakaupungissa, Ilmajoella ja Ruokolahdella. Vuonna 1928 hän sai director cantus -arvonimen. Primus Leppänen valmistui Viipurin kanttori- ja urkurikoulusta vuonna 1897. Hän toimi muun muassa valkoisen armeijan yhtenä sotilaskapellimestarina sisällissodan aikana sekä Ilmajoella toimiessaan Ilmajoen Kansalliskuoron johtajana. Uudessakaupungissa hän julkaisi Uusi Säveletär -lehteä. Leppänen tunnetaan muun muassa Säkkijärven polkan nuotintajana ja sovittajana. Leppäsen tunnetuin sävellys on hengellinen laulu Kerran kaunehin. Nykyisessä Siionin Kanteleessa laulu 491 alkaa Kerran kauneimmin. Alkuperätekstin on Bertha Steinmetz runoillut vuonna 1848. Suomentajina ovat olleet Johan Hymander ja Antti Räty. Nykymuotoon laulun on uudistanut Seppo Suokunnas.SK 491 Kerran kauneimmin ==Lähteet== Luokka:Suomalaiset säveltäjät Luokka:Suomen sisällissodan valkoiset Luokka:Vuonna 1872 syntyneet Luokka:Vuonna 1934 kuolleet
Dan Peters

Daniel Joe ”Dan” Peters (s. 18. elokuuta 1967) on yhdysvaltalainen rumpali, joka soittaa Mudhoney-yhtyeessä. Peters aloitti uransa jo viisitoistavuotiaana Bundle of Hiss -yhtyeessä. Vuonna 1988 hän liittyi perusteilla olleeseen Mudhoneyyn. Hän soitti lyhyen aikaa rumpuja myös Nirvanassa ja esiintyi yhdellä sen tunnetuimmista singleistä, ”Sliverillä”. Petersin ainoa live- esiintyminen Nirvanan riveissä oli 22. syyskuuta 1990 Seattlessa Motor Sports International Garagessa. Hänen seuraajansa Nirvanan rumpalina oli Dave Grohl. Peters palasi Mudhoneyyn ja on kuulunut yhtyeeseen siitä lähtien. ==Diskografia== ===Mudhoneyn kanssa=== * Superfuzz Bigmuff (1988) * Mudhoney (1989) * Every Good Boy Deserves Fudge (1991) * Piece of Cake (1992) * Five Dollar Bob’s Mock Cooter Stew (1993) * My Brother the Cow (1995) * Tomorrow Hit Today (1998) * Since We’ve Become Translucent (2002) * Under a Billion Suns (2006) * The Lucky Ones (2008) ===Nirvanan kanssa=== *Sliver (1990) – single *Incesticide (1992) ==Lähteet== Luokka:Yhdysvaltalaiset rumpalit Luokka:Vuonna 1967 syntyneet Luokka:Elävät henkilöt
Robert Boris

Robert Boris (s. 12. lokakuuta 1945) on yhdysvaltalainen käsikirjoittaja, elokuvatuottaja ja elokuvaohjaaja. == Filmografia== ===Ohjaajana=== *Oxford Blues (1984) *Pörssihai posessa (Buy & Cell, 1987) *Steele Justice (1987) *Frank ja Jesse (Frank and Jesse, 1995) *Backyard Dogs (2000) ===Käsikirjoittajana=== *Ilmojen paholaiset (Birds of Prey, 1973) (TV) *Moottoripyöräcowboy (Electra Glide in Blue, 1973) *Sankareita onko heitä (Some Kind of Hero, 1982) *Vaarallinen yhteenotto (Deadly Encounter, 1982) (TV) *Blood Feud (1983) (TV) *Tohtori Detroit (Doctor Detroit, 1983) *Oxford Blues (1984) *Izzy ja Moe (Izzy and Moe, 1985) (TV) *Steele Justice (1987) *Marilyn and Me (1991) (TV) *S.I.S. Kuoleman partio (Extreme Justice, 1993) *Frank ja Jesse (Frank and Jesse, 1995) *Viholliseni vihollinen (Diplomatic Siege, 1999) *Backyard Dogs (2000) *Deep Freeze (2003) *Little Hercules in 3-D (2009) == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1945 syntyneet Luokka:Elävät henkilöt Luokka:Yhdysvaltalaiset elokuvatuottajat
Adidas Fevernova

Adidas Fevernova oli virallinen kisapallo Koreassa ja Japanissa vuonna 2002 pidetyissä jalkapallon MM-kilpailuissa. Pallossa oli kestävä runko ja hienorakeinen syntaktinen vaahtomuovikerros. Tämä loi pallolle aikaisempaa ennustettavamman käyttäytymisen. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit
Adidas Tricolore

Adidas Tricolore oli virallinen kisapallo jalkapallon MM-kilpailuissa Ranskassa 1998. Kyseessä oli ensimmäinen kerta, kun jalkapallon MM-kilpailujen pallossa oli muita värejä kuin mustaa tai valkoista. Pallossa oli syntaktinen vaahtomuovikerros, joka tehosti energiavastusta ja kestävyyttä. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit
Adidas Questra

Adidas Questra oli virallinen kisapallo jalkapallon MM-kilpailuissa Yhdysvalloissa 1994. Pallossa oli kerros polyuretaanivaahtoa, joka lisäsi vastaenergiaa. Pallosta tuli tällöin pehmeämpi ja nopeampi. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit Luokka:Jalkapallon maailmanmestaruuskilpailut 1994
Adidas Etrusco Unico

Adidas Etrusco Unico oli virallinen kisapallo jalkapallon MM-kilpailuissa Italiassa 1990. Pallossa oli polyuretaanivaahtopinta, joka paransi tuntumaa ja hylki vettä. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit
Bernie Casey

Bernard Terry ”Bernie” Casey (8. kesäkuuta 1939 Wyco, Länsi-Virginia – 19. syyskuuta 2017 Los Angeles, Kalifornia) oli yhdysvaltalainen amerikkalaisen jalkapallon pelaaja ja näyttelijä. ==Ura== Casey aloitti näyttelyuransa Seitsemän rohkeaa miestä -elokuvan jatko-osassa Seitsemän rohkeaa ratsastaa jälleen. Sen jälkeen hän esiintyi televisiossa. Casey esitti joukkuekapteenia televisioelokuvassa Brian’s Song ja Gargoilia vuoden 1972 televisioelokuvassa Gargoyles. Vuonna 1979 hän esitti leski Mike Harrisia NBC:n televisiosarjassa Harris and Company. Vuonna 1983 Casey esitti Felix Leiterin roolia James Bond -elokuvassa Älä kieltäydy kahdesti. Uransa aikana Casey työskenteli monien tunnettujen ohjaajien kanssa, kuten Martin Scorsesen tämän elokuvassa Boxcar Bertha. Casey näytteli opettajaa kulttiklassikossa Billin ja Tedin uskomaton seikkailu. Eddie Murphyn Toiset 48 tuntia -elokuvassa hän esitti vanki Kirkland Smithiä. ==Lähteet== ==Aiheesta muualla== * Bernie Casey at FelixLeiter.com * Bio at BGSU * Mid-American Conference Men's Track and Field History Luokka:Yhdysvaltalaiset näyttelijät Luokka:Yhdysvaltalaiset amerikkalaisen jalkapallon pelaajat Luokka:Vuonna 1939 syntyneet Luokka:Vuonna 2017 kuolleet
Adidas Azteca

Adidas Azteca oli virallinen kisapallo jalkapallon MM-kilpailuissa Meksikossa 1986. Se oli ensimmäinen synteettinen pallo. Pallo oli kestävämpi kuin edeltäjät ja se hylki vettä. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit
Adidas Tango España

Adidas Tango España oli virallinen kisapallo jalkapallon MM-kilpailuissa Espanjassa 1982. Pallo oli muodoltaan samanlainen klassinen kolmiomalli kuin edellisissä kisoissa Argentiinassa 1978. Pallossa oli kuitenkin suljetut saumat, jotka vähensivät veden imeytymistä. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit en:Adidas Tango España
Adidas Tango

Adidas Tango oli virallinen kisapallo jalkapallon MM-kilpailuissa Argentiinassa 1978. Pallo oli muodoltaan klassinen kolmiomalli. == Lähteet == * Aamulehti sivu B22, 29.6.2010 Luokka:Jalkapallot Luokka:Adidaksen tavaramerkit
Adidas Telstar

Adidas Telstar oli virallinen kisapallo jalkapallon MM-kilpailuissa Meksikossa 1970. Vuoden 1974 MM-kisoissa Länsi-Saksassa se oli virallisena ottelupallona nimellä Telstar Durlast yhdessä Chile Durlast -pallon kanssa. Jälkimmäinen oli Telstarista poiketen kokonaan valkoinen. Pallo perustui Selectin 1960-luvun alussa markkinoille tuomaan malliin, joka koostui 32:sta käsin ommellusta nahkapalasta. Niistä 12 on mustia säännöllisiä viisikulmioita ja 20 valkoisia säännöllisiä kuusikulmioita. Se oli suunniteltu erityisesti mustavalkotelevisiolle. Adidas Telstar sai nimensä vuonna 1962 avaruuteen lähetetystä Telstar-satelliitista, joka muistutti ulkonäöltään jalkapalloa. == Lähteet == * Aamulehti sivu B22, 29.6.2010 *History of World Cup balls Luokka:Jalkapallot Luokka:Adidaksen tavaramerkit
Micky Lee Soule

Micky Lee Soule (s. 6. kesäkuuta 1946 Cortland, New York) on yhdysvaltalainen entinen Elf-yhtyeen kosketinsoittaja ja Rainbow-yhtyeen perustajajäsen. Dio website Soule syntyi 6. kesäkuuta 1946 Cortlandissa, New Yorkissa. Hänellä oli oma yhtye 1960-luvun puoliväliin asti, jolloin hänet kutsuttiin armeijaan. Vapauduttuaan armeijasta Soule liittyi The Elves -yhtyeeseen alkuperäisen kosketinsoittajan, Doug Thalerin, loukkaannuttua auto-onnettomuudessa, jossa kitaristi Nick Pantas kuoli. Pian Soulen liittymisen jälkeen yhtye vaihtoi nimensä Elfiksi, ja sai vähäistä mainetta Deep Purplen lämmittelijänä. Muutaman vuoden, uuden jäsenen ja kahden albumin jälkeen Soule ja muut Elfin jäsenet kitaristia lukuun ottamatta liittyivät Rainbow’hun, jonka johtohahmo oli kitaristi Ritchie Blackmore. Kolmas ja viimeinen Elfin albumi Trying to Burn the Sun äänitettiin niinä aikoina, kun entiset Elfin jäsenet eivät olleet studiossa äänittämässä Rainbow’n esikoisalbumia. Ennen ensimmäistä Rainbow’n kiertuetta Blackmore erotti kaikki muut yhtyeen jäsenet paitsi Ronnie James Dion. Vuonna 1974 Soule lauloi kappaleessa ”No Solution” Roger Gloverin sooloalbumilla The Butterfly Ball and the Grasshopper’s Feast.Discogs Track A7 Vuonna 1976 Soule oli Ian Gillan Bandin mukana kiertueella Ranskassa.Ian Gillan Band site Soule soittaa yhä paikallisesti New Yorkissa. Hänen poikansa Matt Soule soittaa rumpuja losangelesilaisessa vaihtoehtorock-yhtyeessä nimeltä Where’s Moo.Where's Moo Myspace Page Soule toimi kosketinsoitinteknikkona Deep Purplen albumilla Live at the Olympia '96.Deep Purple Fan Site == Diskografia == ;Elf * Elf (1972) * Carolina County Ball (1974) * Trying to Burn the Sun (1975) ;Rainbow * Ritchie Blackmore’s Rainbow (1975) ;Ian Gillan Band * Rarities 1975–1977 (2003) ;Muut * Roger Glover – The Butterfly Ball and the Grasshopper’s Feast (1974) * Roger Glover – Elements (1978) * Eddie Hardin – Circumstantial Evidence (1982) * A’LA Rock – Indulge (1990) * Deep Purple – Live at the Royal Albert Hall (2000) * Roger Glover – Snapshot (2002) * Ian Gillan – Gillan’s Inn (2006) ==Lähteet== Luokka:Yhdysvaltalaiset kosketinsoittajat Luokka:Yhdysvaltalaiset rockmuusikot Luokka:Vuonna 1946 syntyneet Luokka:Elävät henkilöt
Harri J. Rantala

Harri J. Rantala (s. 1980) on suomalainen elokuvaohjaaja ja -tuottaja. Hän on ohjannut muun muassa elokuvat Kaukopartio (2013), Kotiinpaluu (2010) ja Nurmoo – Huuto lakeudelta (2009). Hän tekee elokuvia tuotanto-yhtiönsä Nurmo-Filmin puitteissa.Nurmo-Filmi Rantalan ohjaamia elokuvia on esitetty yli 100 festivaalin ohjelmistossa 36 maassa. Viimeisimmät elokuvat ovat saaneet myös elokuvateatterilevityksen kotimaassa. == Filmografia == Vuosi Elokuva 2000 Pieni pyhiinvaellus 2002 Luokkajuhla 2004 The Sacrifice 2005 Mutalan raitilla 2006 M. A. Numminen: Sedena con la mia donna nel parco del parlamento 2007 Daughters of Snow 2009 Nurmoo – Huuto lakeudelta 2010 Kotiinpaluu 2013 Kaukopartio == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset elokuvatuottajat Luokka:Vuonna 1980 syntyneet Luokka:Elävät henkilöt
Vihertanssija

Vihertanssija (Cryptopipo holochlora) on Panamassa ja Etelä-Amerikassa tavattava tanssijoihin kuuluva varpuslintu. == Taksonomia == Aikaisemmin vihertanssijan katsottiin kuuluvan Chloropipo-sukuun, jolloin sen validi tieteellinen nimi oli Chloropipo holochlora. Sittemmin se on siirretty yhdessä kolmen muun lajin kanssa kuuluvaksi vihertanssijoiden sukuun (Xenopipo). Viimeisimmässä luokassa vihertanssija kuuluu omaan sukuunsa Cryptopipo. Vihertanssijalla on neljä alalajia, joista C. h. litae -alalajin katsotaan joskus olevan oma lajinsa Xenopipo litae. == Koko ja ulkonäkö == Kooltaan vihertanssija on noin 12 cm. Selästään vihertanssija on väritykseltään vaalean oliivinvihreä. Kurkku ja rinta ovat harmahtavat ja vatsa on väritykseltään vaalean keltainen. Jalat ovat linnulla harmaat ja pyrstö on pitkähkö. Koiras- ja naarasvihertanssijat eivät eroa toisistaan ulkonäöltään. Vihertanssijan voi sekoittaa monien muiden tanssijalajien naaraisiin, jotka ovat myös väriltään oliivinvihreitä. Siniselkätanssijanaaras (Chiroxiphia pareola) ja boliviantanssija (Chiroxiphia boliviana) eroavat vihertanssijasta jalkojensa värin perusteella. Sapajoa (Sapayoa aenigma) on vihertanssijaa kookkaampi ja nokka on suurikokoisempi. == Levinneisyys ja elinympäristö == Vihertanssijaa tavataan Panaman itäosista ja Etelä-Amerikassa Andeilla Kolumbiasta, Ecuadorista sekä Perusta. Lintua tavataan alankomaiden ja vuorten alarinteiden kosteista metsistä ja harvemmin metsien reunamailta. Laji elää erityisesti aluskasvillisuuden joukossa. Vihertanssijan elinympäristöt sijaitsevat yleensä 500-1 300 metrin korkeudella merenpinnasta. == Elintavat == Vihertanssijan elintavat ovat huonosti tunnettuja. Laji liikkuu pääasiassa yksin, mutta saattaa liittyä myös sekaparviksi ja toisinaan sitä nähdään hedelmäpuissa. Lajia on tavattu pesivänä maaliskuussa ja toukokuussa. == Lähteet == Luokka:Tanssijat (linnut)
Kalliokäärme

Kalliokäärme (Python sebae) on myrkytön pyton, jota esiintyy Afrikassa ja joka kuuluu maailman suurimpiin käärmeisiin. Pituus vaihtelee 4,3 ja 5,5 metrin välillä. Jotkut yksilöt saattavat kasvaa kuusimetrisiksi ja painaa jopa 90 kg, mutta naaraat ovat yleensä noin viisimetrisiä ja koirailla tyypillinen pituus on 3,7 metriä. Vankeudessa ne voivat elää yli 30 vuotta. Väritys ovat vaalean- tai harmaanruskea poikittaisilla läiskillä ja tummilla raidoilla. Värimuunnoksiin kuuluu albiinoja, kuviottomuutta ja poikkeavaa raidoitusta. Kalliokäärmeellä on huono maine ns. lemmikkikäärmeenä, sillä kalliokäärme on lajina aggressiivinen, vaatii suurta kokeneisuutta käärmeiden käsittelyssä ja pidossa ja on kokonsa puolesta jopa vaarallinen käärme. Kalliokäärme tappaa saaliinsa kuristamalla ja vankeudessa niille syötetään yleensä hiiriä tai rottia. ==Lähteet== *African rock python NERD Herpetocultural Library Luokka:Pytonkäärmeet Luokka:Lemmikkimatelijat
Rajarauha

Rajarauha on kahden valtion välisellä rajalla vallitseva sovinnon tila, johon ei liity rajakahakoita tai muita levottomuuksia.Iso tietosanakirja, Otava 1931–1939. Usein naapurivaltiot ovat tehneet valtiosopimuksia rajaselkkausten ja paikallisten rajatapahtumien selvittämismenettelyistä.Otavan iso tietosanakirja, Otava 1960–1965. == Rajarauhasopimukset == Suomi ja Neuvosto- Venäjä solmivat 1. kesäkuuta 1922 sopimuksen rajarauhan turvaamisesta. Sen syynä oli Itä-Karjalassa vuosina 1921–1922 sattuneet levottomuudet eli Itäkarjalaisten kansannousu. Sopimuksen mukaan Laatokasta Pohjoiseen jäämereen kulkevan maarajan kummallekin puolelle muodostettiin rajavyöhyke, jolla liikkumista ja oleskelua rajoitettiin ja sovittiin vyöhykkeellä sijaitsevista asevoimista. Sopimuksen 2. artiklan mukaan osapuolet sitoutuivat poistamaan rajavartiostoista henkilöt, jotka toimivat rajarauhan aseelliseksi häiritsemiseksi. Sopimuksen 5. artikla kielsi oleskelun raja-alueella sellaisilta järjestöiltä, joiden tarkoituksena oli valmistella hyökkäystä toisen osapuolen alueelle. Vuonna 1948 tehtiin uusi sopimus, jonka mukaan rajaselkkausten ja rajatapahtumien selvittäminen kuuluu rajavaltuutetuille. Vakavien tapausten selvittämisen hoitavat diplomaatit, vaikka niiden tutkiminen kuuluukin rajavaltuutettujen tehtäviin. ==Lähteet== Luokka:Rauha
Matt Bradley

Matthew William ”Matt” Bradley (s. 13. kesäkuuta 1978 Stittsville, Ontario, Kanada) on kanadalainen uransa päättänyt jääkiekkoilija. NHL:n työsulun aikana 2012 Bradley pelasi turkulaisessa TuTossa yhden pelin, minkä jälkeen hänen sopimuksensa purettiin alaraajavamman seurauksena. ==Ura== Bradley pelasi junioriuransa OHL-liigan Kingston Frontenacsissa. Jo ensimmäisen juniorikauden jälkeen San Jose Sharks varasi hänet vuoden 1996 varaustilaisuudessa numerolla 102. Kaudella 1996–1997 Bradley pelasi yhden try out -ottelun AHL-liigan Kentucky Thoroughbladesissa, muttei solminut sopimusta San Josen kanssa. Hän pelasi kevääseen 1998 OHL:ssä. Kaudeksi 1998–1999 Bradley liittyi San Josen organisaatioon ja pelasi tämän farmijoukkueessa Kentuckyssa kolme kautta. Kauden aikana hän nousi San Josen kokoonpanoon. Bradley pelasi San Josessa maaliskuuhun 2003 saakka, jolloin hänet pelaajakauppojen takarajapäivänä myytiin Pittsburgh Penguinsiin vaihdossa Wayne Primeauhin. Pittsburghissa Bradley pelasi vain kauden , jonka jälkeen hänen sopimuksensa päättyi. Seuraavana vuonna työsulkukaudella hän pelasi Bulldogs Dornbirnissa Itävallan toisella sarjatasolla. Kaudeksi Bradley siirtyi Washington Capitalsiin. Bradley edusti Washingtonia kuusi kautta. Näistä neljällä viimeisellä hän kuului jokaisella joukkueensa viiden eniten taklanneen pelaajan joukkoon. Eniten pisteitä Washingtonin-vuosinaan hän teki runkosarjakaudella : 24 tehopistettä, 10 maalia ja 14 syöttöpistettä, 77:ssä ottelussa. Heinäkuussa 2011 Bradley siirtyi vapaana agenttina Florida Panthersiin kaksivuotisella sopimuksella. ==Lähteet== Luokka:Kanadalaiset jääkiekkoilijat Luokka:San Jose Sharksin varaamat pelaajat Luokka:Vuonna 1978 syntyneet Luokka:Elävät henkilöt
Alan Lloyd Hodgkin

Alan Lloyd Hodgkin (5. helmikuuta 1914 Banbury, Oxfordshire – 20. joulukuuta 1998 Cambridge) oli brittiläinen biofyysikko, jolle myönnettiin vuoden 1963 Nobelin lääketieteen palkinto hermoimpulssin ionimekanismin selvittämisestä. == Ura == Hodgkin opiskeli Trinity Collegessa Cambridgen yliopistossa vuosina 1932–1936. Vuosina 1937–1938 Hodgkin työskenteli New Yorkin Rockefeller- instituutissa Herbert Gasserin laboratoriossa ja oppi preparoimaan kalmarin jättiläisaksoneita Woods Holessa Kenneth Stewart Colen opastuksella. Hodgkin palasi Cambridgeen 1938 ja aloitti yhteistyön oppilaansa Andrew Huxleyn kanssa. Heinäkuussa 1939 Hodgkin ja Huxley onnistuivat mittaamaan kalmarin jättiläisaksonin solunsisäisen sähköisen potentiaalin hermoimpulssin aikana. Merkittävin havainto oli, että solun sisäpuoli muuttuu hermoimpulssin aikana positiiviseksi ulkopuoleen nähden, kun taas lepotilassa sisäpuoli on negatiivinen. Aiemmin oli luultu, että hermoimpulssin aikana kalvojännite kohoaa vain nollaan mutta ei sen yli. Kokeet tehtiin Plymouthin Meribiologisessa laboratoriossa () Devonissa. Toisessa maailmansodassa Hodgkin osallistui mikroaaltotaajuudella toimivan lentokonetutkan kehitystyöhön. Sodan jälkeen Hodgkin palasi Cambridgeen tutkimus- ja opetustyön pariin. Hodgkinin, Huxleyn ja Katzin viiden artikkelin sarja Journal of Physiologyssa vuonna 1952 on muodostunut merkkipaaluksi hermofysiologiassa. Artikkeleissa kuvataan malli, jonka mukaan natrium- ja kaliumionit kulkevat hermoimpulssin aikana erillisiä reittejä pitkin solukalvon läpi. Malli ennakoi paitsi erillisten natrium- ja kaliumläpäisevien ionikanavien olemassaolon, myös jänniteherkkien ionikanavien neliosaisen rakenteen. Nämä löydettiin vasta myöhemmin. Hodgkin sai Nobel-palkinnon vuonna 1963 yhdessä Andrew Huxleyn ja John Ecclesin kanssa. Hodgkin lyötiin ritariksi vuonna 1972 ja kutsuttiin Ansioritarikunnan jäseneksi seuraavana vuonna. Vuosina 1970–1975 Hodgkin oli Royal Societyn puheenjohtaja ja vuosina 1978–1984 Cambridgen Trinity Collegen johtaja. Vuonna 1970 Hodgkin keskitti huomionsa näköaistin tutkimukseen Denis Baylorin tuotua hänen laboratorioonsa tekniikan, jonka avulla verkkokalvon valoaistinsoluista oli mahdollista tehdä solunsisäisiä mittauksia. Hodgkinin laboratoriossa Cambridgessa vuosina 1970–1988 tehdyt työt muodostivat perustan tietämykselle sauva- ja tappisoluissa tapahtuvasta fototransduktiosta eli valon muuntamisesta sähköisiksi signaaleiksi. == Yksityiselämä == Hodgkin oli vuodesta 1944 alkaen naimisissa Marion Rousin kanssa, joka oli vuonna 1966 Nobelin lääketieteen palkinnon voittaneen patologin Peyton Rousin tytär. == Lähteet == == Aiheesta muualla == * Luokka:Royal Societyn jäsenet Luokka:Brittiläiset biofyysikot Luokka:Nobelin fysiologian tai lääketieteen palkinnon saajat Luokka:Copley-mitalin saajat Luokka:Vuonna 1914 syntyneet Luokka:Vuonna 1998 kuolleet
Rautjärven vaakuna

Rautjärven vaakuna on Rautjärven kunnan tunnus ja puhuva vaakuna. Aiheen sininen väritys viittaa järveen ja kuusikoro metsiin. Vaakunan selitys on ”sinisessä kentässä hopeinen raudanmerkki, jonka yläpuolella hopeinen, kuusikoroinen lakio.” Vaakunan suunnitteli Erkki Paakkinen, ja Rautjärven kunnanvaltuusto hyväksyi sen kokouksessaan 21. maaliskuuta 1961. Sisäasiainministeriö vahvisti vaakunan käyttöön 26. kesäkuuta samana vuonna. == Lähteet == * ===Viitteet=== Rautjärvi Vaakuna
Luolavuodet

Luolavuodet on Maarit Verrosen vuonna 1998 ilmestynyt romaani. == Lähteet == == Aiheesta muualla == * Jukka Petäjä: Maarit Verrosen maanalainen todellisuus. Helsingin sanomat 27.9.1998. * Marjatta Ripsaluoma: Oikean elämän malli. Keskipohjanmaa 1998. Luokka:Suomalaiset romaanit Luokka:Vuoden 1998 kirjat
Kylmien saarten soturi

Kylmien saarten soturi on Maarit Verrosen vuonna 2001 ilmestynyt romaani. == Lähteet == == Aiheesta muualla == * Mervi Kantokorpi: Kylmän saaren ytimessä. Helsingin sanomat 26.7.2001. * Anne Puumala: Soturi löytää rakkauden. Ilkka 3.9.2001. * M. G. Soikkeli: Mies joka voitti sodat. Kiiltomato.net. Luokka:Suomalaiset romaanit Luokka:Vuoden 2001 kirjat
Pieni elintila

Pieni elintila on Maarit Verrosen vuonna 2004 ilmestynyt romaani. == Lähteet == == Aiheesta muualla == * Luokka:Suomalaiset romaanit Luokka:Vuoden 2004 kirjat
District Six

District Six (Sixth Municipal District of Cape Town) oli Kapkaupunkiin vuonna 1867 perustettu asuinalue, jossa alun perin asui monietninen joukko vapautettuja orjia, kauppiaita, käsityöläisiä ja siirtolaisia. 1960-luvulla alue oli vireä monikulttuurinen ja -etninen alue, jonka merimieskapakat, taidegalleriat, vilkkaat torit ja lukuisat kahvilat muistuttivat Amsterdamin punaisten lyhtyjen aluetta. Vuonna 1966 alue julistettiin ryhmäaluelain nojalla valkoiseksi alueeksi. Kaikkien ei-eurooppalaisten oli lähdettävä, mutta valkoiset saivat jäädä. Hallitus pakkolunasti koko alueen 1970 ja vuoteen 1981 mennessä koko alue oli purettu. Yli 60 000 ihmistä pakkosiirrettiin pois autiolle Cape Flatsin alueelle ja alueen rakennukset jyrättiin maan tasalle. == Lähteet == == Aiheesta muualla == Luokka:Kapkaupunki Luokka:Apartheid
Trooppinen myrsky Arlene

Trooppinen myrsky Arlene oli vuoden 1993 suhteellisen hiljaisen hurrikaanikauden ensimmäinen nimetty myrsky. Se muodostui Meksikonlahdella 18. kesäkuuta, liikkui luoteeseen ja iski Texasiin 19.–21. kesäkuuta välisenä aikana. Se aiheutti 29 ihmisen kuoleman Meksikossa ja Yhdysvalloissa, minkä lisäksi trooppinen aalto, josta se kehittyi, tappoi 20 ihmistä El Salvadorissa. Aineellisten vahinkojen määräksi arvioitiin 55 miljoonaa dollaria. == Lähteet == Luokka:Vuoden 1993 Atlantin hurrikaanikausi
Osallisuuden tunto

Osallisuuden tunto on Maarit Verrosen vuonna 2006 ilmestynyt romaani. == Lähteet == == Aiheesta muualla == * Markku Soikkeli: Naapurin kyttääjä on seuraava sarjamurhaaja. Satakunnan kansa 2006. * Jukka Petäjä: Suljetusta yhteisöstä avoimeen elämään. Helsingin sanomat 24.11.2006. * Putte Wilhelmsson: Tunnustamisen tarve. Turun sanomat 28.11.2006. * Marjatta Ripsaluoma: Osattomuudesta. Keskipohjanmaa 2006. Luokka:Suomalaiset romaanit Luokka:Vuoden 2006 kirjat
Kuolonkankeus

Kuolonkankeus () tarkoittaa ruumiin jäykistymistä kuolemisen jälkeen. Se on yksi merkittävimmistä kuoleman merkeistä (latinan mors (gen.mortis), kuolema). Sen aiheuttaa lihaksissa tapahtuva kemikaalitasapainon muunnos kuoleman jälkeen. Siinä lihakset tulevat koviksi (latinan rigor), jolloin niitä on vaikeaa tai mahdotonta liikuttaa. Käytännössä ihmisruumiilla on "kuuden tunnin nyrkkisääntö" eli kuolonkankeus alkaa ilmestyä ensimmäisen kuuden tunnin aikana, kehittyy täydelliseksi seuraavan kuuden tunnin aikana, pysyy seuraavat 12 tuntia ja alkaa hävitä seuraavan 12 tunnin aikana. == Mekanismi== Kankeus tulee ensin esille pienten lihasten ympäröimiin niveliin ja leviää sitten muualle. Lämmin ympäristö nopeuttaa ja vastaavasti kylmä hidastaa kankeuden kehittymistä. Kuolonkankeutta ei tule sekoittaa jäätymisen aiheuttamiin muutoksiin. Kuolonkankeuden lihasjännitystila vastaa normaalissa lihastyössä syntyvää jännitystä. Normaalissa lihaksessa ATP pitää lihassyiden aktiini- ja myosiini-proteiinit erossa toisistaan. Kuolonkankeus alkaa, kun lihassolut ovat käyttäneet ATP-varastonsa loppuun ja kun aktiini ja myosiini liittyvät yhteen muodostaen aktomyosiinia. Tällöin lihakset asettuvat kuolonkankeuteen (sama ilmiö tapahtuu rankan harjoittelun jälkeen, jolloin lihaksissa ei ole enää energiaa antavaa ATP:tä ja lihakset ovat kovina). Lihasten pH on normaalisti 5,9–6,0, kun kankeus alkaa. Tämän jälkeen lihasten pH laskee hitaasti noin arvoon 5,5 (maitohapon muodostuminen), jolloin lihaksissa vapautuu proteiineja pilkkovaa entsyymiä. Entsyymi pilkkoo aktomyosiinia aiheuttaen kuolonkankeuden laukeamisen. == Eläimillä == Kuolonkankeus tulee kaikille eläimille, myös kaloille. Sillä on merkitystä varsinkin, kun lihaa ja kalaa valmistetaan ihmisravinnoksi. Teurastettuja ruhoja riiputetaan, kunnes kuolonkankeus on ohi. Vasta tämän jälkeen lihaa voi alkaa valmistaa elintarvikkeiksi. Riiputus nopeuttaa kankeuden laukeamista venytyksen ansiosta. Kaloilla kuolonkankeus kestää vain muutaman tunnin, esimerkiksi juuri pyydettyjä lohikaloja kannattaa riiputtaa 1–2 tuntia ennen ruoaksi valmistamista. Kuolonkankeus heikentää oleellisesti lihan leikattavuutta ja huonontaa kankeana paistetun kalan mureutta ja makua. 06.07.2007 Archive.org ==Lähteet== == Aiheesta muualla == * Archive.org Luokka:Kuolema Luokka:Seulonnan keskeiset artikkelit
Maan ääreen

Maan ääreen on suomalaisen kirjailija Kristina Carlsonin vuonna 1999 julkaistu romaaniKristina Carlson, Otava 29.10.2024. Kirja sijoittuu Siperiassa sijaitsevaan Nahodkan kaupunkiin, jossa tarinan kertojina toimivat ylioppilas Lennart Falk sekä lääkäri Theodor GantzMaan ääreen. Kirjasampo.fi. Viitattu 29.10.2024. Kirja oli ilmestyessään arvostelumenestys, ja Carlsonille myönnettiin teoksesta vuonna 1999 Finlandia-palkinto.Kaunokirjallisuuden Finlandia-voittajat Finlandia Kirja. Viitattu 29.10.2024 Teos on julkaistu myös saksaksi nimellä Ins Land am Ender der Welt (Aleksander Fast Verlag, 2000) , tšekiksi nimellä Na konec světa (Dybbuk, 2014) ja latviaksi nimellä Līdz zemes malai (Aminori, 2024). ==Lähteet== Luokka:Vuoden 1999 kirjat Luokka:Finlandia-palkitut teokset Luokka:Suomalaiset romaanit
Riku Lätti

Riku Lätti -nimisiä henkilöitä ovat: * Riku Lätti, suomalainen iskelmälaulaja * Riku Lätti, eteläafrikkalainen laulaja-lauluntekijä.
Saari kaupungissa

Saari kaupungissa on Maarit Verrosen vuonna 2007 ilmestynyt romaani. == Lähteet == == Aiheesta muualla == * Pertti Lassila: Sitkeästi maailman asukkaaksi. Helsingin sanomat 4.9.2007. * Marjatta Ripsaluoma: Saari. Keskipohjanmaa 2007. * Markku Soikkeli: Lähestymiskieltoja kaupunkilaiseen tapaan. Satakunnan kansa 2007. * Tarja Longi: Kanootilla minuuteen. Kiiltomato.net 12.1.2008. Luokka:Suomalaiset novellikokoelmat Luokka:Vuoden 2007 kirjat
Benetice

Benetice on Tšekin kylä Vysočinan läänin Havlíčkův Brodin piirikunnassa. Vuonna 2017 siellä oli arviolta 191 asukasta. Kylän pinta-ala on 4,91 neliökilometriä. Tiedosto:Benetice naves.jpg Tiedosto:Benetice prijezd od Svetle nad Sazavou.jpg Tiedosto:Benetice prijezd od Ledce nad Sazavou.jpg == Lähteet == == Aiheesta muualla == Luokka:Tšekin kylät
Joshua Kennedy

Joshua Blake Kennedy (s. 20. elokuuta 1982 Victoria, Australia) on australialainen jalkapalloilija, pelipaikaltaan hyökkääjä. Kotimaansa seurojen lisäksi hän edusti useita saksalaisseuroja sekä japanilaista Nagoya Grampusta. Australian maajoukkueessa hän pelasi 36 ottelua ja teki niissä 16 maalia vuosina 2006–2014. == Kansainvälinen ura == Vuonna 1999 Kennedy edusti maataan alle 17-vuotiaiden MM-kilpailuissa ja kaksi vuotta myöhemmin alle 20-vuotiaiden MM-kilpailuissa Argentiinassa. Kennedy pelasi ensimmäisen maaottelunsa 7. kesäkuuta 2006 näytösottelussa Liechtensteinia vastaan ja teki ottelussa myös ensimmäisen maalinsa. Hän osallistui MM-kilpailuihin 2006 ja pääsi kentälle kahdessa alkulohko-ottelussa vaihtopelaajana mutta ei onnistunut tekemään yhtäkään maalia. Loukkaantumiset estivät Kennedyä osallistumasta Aasian-mestaruuskilpailuihin vuonna 2007. 6\. helmikuuta 2008 vuoden 2010 MM-kilpailujen karsinnoissa Kennedy onnistui maalinteossa toista kertaa maajoukkueurallaan Qataria vastaan pelatussa ottelussa. Samoissa karsinnoissa hän teki vielä kaksi maalia: toisen uudelleen Qataria vastaan pelatussa ottelussa ja toisen hän puski Uzbekistanin verkkoon. == Perhe == Kennedy on naimisissa australialaisen koripalloilijan Jacinta Hamiltonin kanssa. == Lähteet == == Aiheesta muualla == * Luokka:Australialaiset jalkapalloilijat Luokka:Elävät henkilöt Luokka:Vuonna 1982 syntyneet
Osma

Osma voi tarkoittaa: * nimivarianttia Osmosta tai kalevalaisessa runoudessa ahmaa * kielioppitermiä osma eli objektin sijamuodossa olevaa määrän adverbiaalia * Osma ry:tä, valtakunnallista suomen kielen opiskelijoiden järjestöä == Lähteet ==
Mohammed Saber Rohparwar

Mohammed Saber Rohparwar () on afganistanilainen entinen jalkapalloilija, joka pelasi hyökkääjänä. Rohparwar pelasi koko uransa Hindukush Kabul FC -joukkueessa, jossa hän teki peräti 200 maalia. Hän pelasi maajoukkueessa 65 ottelua ja teki niissä 25 maalia. Rohparwar muutti vuonna 1978 Hampuriin ja toimii nykyisin kaupungissa toimivan Ariana Sportvereinin puheenjohtajana. Myös Rohparwarin poika Rohollah on jalkapalloilija. == Lähteet == Luokka:Afganistanilaiset jalkapalloilijat Luokka:Syntymävuosi puuttuu Luokka:Elävät henkilöt
Alušta

Alušta (ukr. ja , ) on kaupunki Ukrainan eteläosissa Krimin autonomisessa tasavallassa, Mustanmeren pohjoisrannikolla. Kaupunkiin ei ole ratayhteyttä, mutta valtatie M18 (osa eurooppatietä E105) tuo sujuvan tieyhteyden luoteen Simferopolista kaupunkiin. Sama valtatie jatkaa lounaaseen kohti Jaltaa ja sieltä länteen Sevastopoliin. Simferopoliin on 45 ja Jaltaan 41 kilometrin matka. Vuonna 2011 kaupungissa oli 28 919 asukasta.Державний комітет статистики України. Чисельність наявного населення України на 1 січня 2011 року, Київ-2011 (doc) == Ystävyyskaupungit == * Santa Cruz (Yhdysvallat) * Dzierżoniów (Puola) * Äänekoski (Suomi) * Dubna (Venäjä) * Capri (Italia) * Sinop (Turkki) == Lähteet == == Aiheesta muualla == * Autonomisen tasavallan länsiosan kattava 1:200 000 topografiakarttalehti v.2006 (jpg) * Alushta (Toronton yliopiston Ukraina-tietosanakirjan artikkeli, alkujaan 1984) (encyclopediaofukraine.com) Luokka:Krimin autonomisen tasavallan kaupungit
Alusta

Alusta voi tarkoittaa seuraavia: * Alušta, kaupunki Ukrainassa * Alusta, Suomessa toimiva anarkistien liittojärjestö * alusta, tietotekniikan ja tietojenkäsittelyn termi * alusta, autojen ja kulkuneuvojen termi
Monika Schnarre

Monika Schnarre (s. 27. toukokuuta 1971 Toronto) on kanadalainen malli, näyttelijä ja televisiojuontaja. Schnarre kirjoitti kirjan hänen muotikokemuksestaan nimellä Monika: Between You and Me vuonna 1989. Monika Schnarre on 184 cm pitkä. == Aiheesta muualla == * Viralliset sivut * Luokka:Kanadalaiset mallit Luokka:Vuonna 1971 syntyneet Luokka:Elävät henkilöt
Lammekinus

Lammekinus (latina: Lammekinus tai Lammechinus, latvia: Lamekins) oli 1200-luvulla elänyt kuurien päällikkö. Hänet mainitaan Henrikin Liivinmaan kronikassa nimellä Lammekinus rex de Curonia eli Kuurinmaan kuninkaana. Nimi Lammekinus on vaikuttaa ääntellisesti itämerensuomalaiselta, ja tämän perusteella on arveltu hänen olleen mahdollisesti liiviläinen. Nimi Lammekinus muistuttaa itämerensuomalaista Lemminkäinen-nimeä. Kuurit olivat olleet sodassa Saksasta tulleita ristiretkeläisiä vastaan vuodesta 1210, jolloin he yrittivät epäonnistuneesti piirittää Riikaa. Kalparitaristo hyökkäsi kuurien alueille talvella 1228–29, joka sattui olemaan myös paha nälkävuosi. Kuurit suostuivatkin rauhaan vuonna 1229. Lammekinus suostui ottamaan vastaan kasteen toivoen näin saavansa ruoka-apua Kuurinmaalle. Kalparitaristo teki kuitenkin uuden hyökkäyksen kuurien kimppuun vuonna 1231. Vaikka Lammekinus ottikin kristinuskon vastaan, ei se vielä saanut jalansijaa kuurien keskuudessa. Tämä johtuu mahdollisesti siitä, ettei Lammekinus hallinnut koko Kuurinmaata, vaan vain osaa siitä. ==Lähteet== * * * Luokka:Liiviläiset henkilöt Luokka:Latvian historia Luokka:Keskiajan henkilöt
Ildefons Lima

Ildefons Lima Solà (s. 10. joulukuuta 1979 Barcelona, Espanja) on andorralainen jalkapalloilija, pelipaikaltaan puolustaja. Hän edustaa andorralaista Inter Club d'Escaldesia, jossa hän on pelannut vuodesta 2018 lähtien. Lima on pelannut maajoukkueessa 134 ottelua, joissa hän on tehnyt 11 maalia ollen näin joukkueen historian paras maalintekijä. Hän pelasi ensimmäisen maaottelunsa jo vuonna 1997. == Lähteet == Luokka:Andorralaiset jalkapalloilijat Luokka:Katalonialaiset jalkapalloilijat Luokka:Vuonna 1979 syntyneet Luokka:Elävät henkilöt
Ralph Saenz

Ralph Saenz (s. 17. toukokuuta 1965 Chicago, Illinois, Yhdysvallat), taiteilijanimeltään Michael Starr, on yhdysvaltalaisen glam metal -yhtye Steel Pantherin laulaja. Ennen Steel Pantheria Saenz lauloi L.A. Gunsin Wasted -EP:lläiTunes – L.A. Guns: Wasted. Hän on laulanut myös yhtyeissä 7% solution, First Cause, Longgone ja Nightfall. Saenzilla on myös ollut pieni elokuvasuoritus Rock Star -elokuvassa. == Lähteet == == Aiheesta muualla == * Metal Archives * Luokka:Yhdysvaltalaiset rocklaulajat Luokka:Vuonna 1961 syntyneet Luokka:Elävät henkilöt
Riku Lätti (eteläafrikkalainen muusikko)

Riku Lätti (s. 11. kesäkuuta 1973) on eteläafrikkalainen laulaja-lauluntekijä. Hän kuului aikaisemmin englanniksi esiintyneeseen Me and Mr Sane -yhtyeeseen, mutta vaihtoi laulujensa kielen myöhemmin afrikaansiksi. Hänen levynsä n Pleister Vir My Nerwe on saanut South African Music Awards -ehdokkuuden. == Lähteet == Luokka:Eteläafrikkalaiset muusikot Luokka:Vuonna 1973 syntyneet Luokka:Elävät henkilöt
Karsintavaihe

Karsintavaihe on Maarit Verrosen vuonna 2008 ilmestynyt romaani. == Lähteet == == Aiheesta muualla == * Leena-Kaisa Laakso: Näkyjä koleasta tulevaisuudesta . Kouvolan sanomat 7.9.2008. * Marjatta Ripsaluoma: Juuri nyt ”me” olemme turvassa. Keskipohjanmaa 19.9.2008. * Hannu Marttila: Pätkätöitä ja pitkiä päiviä. Helsingin Sanomat 26.10.2008. * Jari O. Hiltunen: Synkkä dystopia Opettaja-lehti 28.11.2008. * Helena Miettinen: Karsintavaihe. Savon sanomat 4.12.2008. * Anne Leinonen: Karsintavaihe. Tähtivaeltaja 19.12.2008. * Salla Seuri: Maarit Verrosen Karsintavaihe. Uusi Suomi 10.1.2009. Luokka:Suomalaiset tieteisromaanit Luokka:Vuoden 2008 kirjat
Seppä (täsmennyssivu)

Sepät voi tarkoittaa seuraavia asioita: * seppä, ammatti * sepät (Elateridae), kovakuoriaisheimo * sepikät (Eucnemidae), kovakuoriaisheimo * seppämäiset (Elateroidea), kovakuoriaisten yläheimo * hopeasepät eli pintapyöriöt (Gyrinidae), kovakuoriaisheimo * useita tukaanien heimoon (Ramphastidae) kuuluvia lintusukuja, jotka aiemmin luettiin omaan Capitonidae-heimoonsa: ** kruunusepät (Capito) ** kardinaalisepät (Eubucco) ** aprikoosisepät (Semnornis) ** vihersepät (Megalaima) ** kaljunaamasepät (Gymnobucco) ** tummasepät (Stactolaema) ** pikkusepät (Pogoniulus) ** viirusepät (Tricholaema) ** paksunokkasepät (Lybius) ** maasepät (Trachyphonus) ** kaskasseppä (Psilopogon pyrolophus) ** nokiseppä (Caloramphus fuliginosus eli Calorhamphus fuliginosus) ** ampiaisseppä (Buccanodon duchaillui) ** sulttaaniseppä (Trachylaemus purpuratus) * Seppä, kauppakeskus Jyväskylän Seppälässä * Seppä, suomalaisena sukunimenä: ** Allari Seppä (1896–1954), lääkäri ** Anita Seppä (s. 1969), taidefilosofian ja kuvataiteiden tutkija ** Antti Seppä (s. 1947), näyttelijä ** Diana Seppä (s. 1976/1977), järjestöjohtaja ** Erkki Seppä, basisti ** Hannu Seppä (s. 1963), pesäpalloilija ** Jarmo Seppä (s. 1953), aitajuoksija ** Jussi Seppä (1885–1951), harrastelijalintutieteilijä ** Jyrki Seppä (s. 1961), jääkiekkoilija ** Lilli Loiri (ent. Loiri-Seppä, s. 1973), kirjailija, laulujen sanoittaja ja mainonnan suunnittelija ** Mauri Seppä (1916–2000), Kokoomuksen kansanedustaja ** Pekka Seppä (Pablo Seppä, s. 1946), muusikko ja näyttelijä ** Pirjo Seppä (s. 1946), suunnistaja ** Ritva Antila-Seppä (1930–2023), pianisti ** Saija Seppä (s. 1998), keskimatkan juoksija ** Touko Seppä (s. 2002), suunnistaja ** Uuno Uljas Seppä (1885–1966), filosofian tohtori ja lyseon lehtori ** Veli Seppä (1947−2022), taidemaalari ja taideväärentäjä ** Väinö Seppä (1889–1961), opettaja * Seppä-nimisiä kuvitteellisia henkilöitä: ** Nuutti Seppä, televisiosarjassa Salatut elämät
Normaalia elämää

Normaalia elämää on Maarit Verrosen vuonna 2009 ilmestynyt novellikokoelma. Teos oli Runeberg-palkintoehdokkaana 2010. == Lähteet == == Aiheesta muualla == * Irma Stenbäck: Kyllä nälkäänsä saa varastaa Helsingin Sanomat 15.2.2009. * Juhani Ruotsalo: Pirullista täsmätarkkailua Uutispäivä Demari. 12.3.2009. * Markku Soikkeli: Naapuri on ilmiö ja kaveri on konsultti Satakunnan Kansa 2009. Luokka:Suomalaiset novellikokoelmat Luokka:Vuoden 2009 kirjat
Oulun käräjäoikeus

Oulun käräjäoikeus toimii Oulussa ja Ylivieskassa, ja sen istuntopaikat ovat Oulussa, Kuusamossa ja Ylivieskassa. Sen tuomiopiiri on Pohjois-Pohjanmaan maakunta ja sen toimialueeseen kuuluu 30 kuntaa, jotka ovat Alavieska, Haapajärvi, Haapavesi, Hailuoto, Ii, Kalajoki, Kempele, Kuusamo, Kärsämäki, Liminka, Lumijoki, Merijärvi, Muhos, Nivala, Oulainen, Oulu, Pudasjärvi, Pyhäjoki, Pyhäjärvi, Pyhäntä, Raahe, Reisjärvi, Sievi, Siikajoki, Siikalatva, Taivalkoski, Tyrnävä, Utajärvi, Vaala ja Ylivieska. Oulun käräjäoikeudessa on hallinto-osaston lisäksi kolme lainkäyttöosastoa, joista ensimmäisessä käsitellään riita-asioita, toisessa rikosasioita ja kolmas on ns. sekaosasto. Oulun käräjäoikeudessa työskentelee vakinaisessa virkasuhteessa noin 120 henkilöä. Oikeuden laamanni on Kari Turtiainen. == Katso myös == * Oulun oikeustalo == Lähteet == Luokka:Oulu Luokka:Suomen käräjäoikeudet
Boys Life

Boys Life on vuonna 1994 ensi-iltansa saanut elokuva, joka muodostuu kolmesta noin 30 minuuttia kestävästä, homoseksuaalisuutta käsittelvästä episodista. Boys Lifen episodien nimet ovat ”Pool Days”, ”A Friend of Dorothy” ja ”The Disco Years”. Elokuvat ohjasivat ja käsikirjoittivat Robert Lee King, Raoul O'Connell ja Brian Sloan. Boys Lifelle on tehty myös jatko-osat Boys Life 2, Boys Life 3, Boys Life 4: Four Play, Boys Life 5, Boys Life 6 ja Boys Life 7. == Lähteet == == Aiheesta muualla == * * * Luokka:Vuoden 1994 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat seksuaali- ja sukupuolivähemmistöistä
Keihäslintu

Keihäslintu on Maarit Verrosen vuonna 2004 ilmestynyt novellikokoelma. Teos sai Nuori Aleksis -palkinnon 2005. == Lähteet == == Aiheesta muualla == * Maarit Jaakkola: Kun hyvyys kuolee sukupuuttoon. Helsingin sanomat (arkisto, maksumuuri) 25.9.2004. * Minna Kumpulainen: Keihäslintu . Tähtivaeltaja 1/2005. Luokka:Suomalaiset novellikokoelmat Luokka:Vuoden 2004 kirjat
Luotettava ohikulkija

Luotettava ohikulkija on Maarit Verrosen vuonna 2002 ilmestynyt novellikokoelma. == Novellit == * Sitominen * Kapina * Jonkun lapsi * Takaa- ajettu * Hyönteiset * Kissat ja koirat * Seiväshyppääjä * Uintipäivä * Kahvilaystävä * Linnoitus * Matkatoverit * No smoking * Haaksirikko * Surut * Pienet saaret * Laivojen hautausmaa * Kaveri, joka oli ollut vankilassa * Trimaraani * Viikonloppuseminaari * Luotettava ohikulkija == Lähteet == == Aiheesta muualla == * Maarit Piipponen: Vapaus on suuri vankila vailla kaltereita. Helsingin sanomat 28.8.2002. * Juhana Vähänen: Salaperäinen kaleidoskooppi. Kiiltomato.net 11.9.2002. Luokka:Suomalaiset novellikokoelmat Luokka:Vuoden 2002 kirjat
Löytöretkeilijä ja muita eksyneitä

Löytöretkeilijä ja muita eksyneitä on Maarit Verrosen vuonna 1999 ilmestynyt novellikokoelma. == Lähteet == == Aiheesta muualla == * Putte Wilhelmsson: Maarit Verronen keksii hyvin mutta yllättää sentimentaalisuudellaan. Helsingin sanomat 30.8.1999. * M. G. Soikkeli: Autuaita ovat eksyneet. Satakunnan kansa 1999. Luokka:Suomalaiset novellikokoelmat Luokka:Vuoden 1999 kirjat
Kulkureita ja unohtajia

Kulkureita ja unohtajia on Maarit Verrosen vuonna 1996 ilmestynyt novellikokoelma. Teos sai Olvi-säätiön kirjallisuuspalkinnon 1996. == Sisällys == * Oma maailmansa * Tuntematon * Unohtaja * Käytävä * Nomadit * Kylmät talot * Jäätynyt * Kivenhalaaja * Ruukunpala * Avaimet ja ikkunat * Rajat * Musta juna * Kellarimies ja vaimo * Mökki autiolla rannalla == Lähteet == == Aiheesta muualla == * Heikki Saure: Sivullisia ja nomadeja . Etelä-Suomen sanomat. Luokka:Suomalaiset novellikokoelmat Luokka:Vuoden 1996 kirjat
Ari Hukkanen

Ari Antero Hukkanen (s. 9. elokuuta 1956 Kiuruvesi)http://www.turoshevigee.com/bandi/arska-hukkanen/ on lahtelaisen Turo's Hevi Gee -yhtyeen basisti, säveltäjä ja sanoittaja. Ennen Turoihin liittymistään Hukkanen kuului muun muassa Chicago Rollers, Jean Garrett Group, Otto-Boys, Device ja Control -yhtyeisiin. Hukkanen työskenteli Rytmiradiossa mm. uutistoimittajana noin kahdeksan vuotta. ==Lähteet== ==Aiheesta muualla== * Historiikki * * * Luokka:Suomalaiset basistit Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Syntymävuosi puuttuu Luokka:Elävät henkilöt Luokka:Vuonna 1956 syntyneet